Diari Oficial de la Generalitat Valenciana


Sumari del DOGV 7257, del 17-04-2014 (2014/3391)

RESOLUCIÓ de 8 d'abril de 2014, del director general de Recursos Humans de la Sanitat, per la qual publica l'adjudicació definitiva del concurs de trasllats per a cobrir places de fisioterapeuta d'institucions sanitàries dependents de la Conselleria de Sanitat, convocat per la Resolució de 15 de novembre de 2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7257

Data del DOGV
:   17-04-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/3391


Data del document
:   08-04-2014

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * funcionari

RESOLUCIÓ de 8 d'abril de 2014, del director general de Recursos Humans de la Sanitat, per la qual publica l'adjudicació definitiva del concurs de trasllats per a cobrir places de fisioterapeuta d'institucions sanitàries dependents de la Conselleria de Sanitat, convocat per la Resolució de 15 de novembre de 2012. [2014/3391]  
De conformitat amb el que establix la base 6 de la Resolució de 15 de novembre de 2012, del director general de Recursos Humans de la Sanitat, per la qual convoca un concurs de trasllats per a cobrir places de fisioterapeuta d'institucions sanitàries dependents de la Conselleria de Sanitat, i a la vista de la proposta que ha fet la comissió de valoració, una vegada ha transcorregut el termini d'al·legacions després de la publicació de la resolució provisional del concurs, esta Direcció General de Recursos Humans de la Sanitat, resol:  
  
Publicar en l'annex l'adjudicació definitiva del concurs de trasllats per a cobrir places de fisioterapeuta d'institucions sanitàries dependents de la Conselleria de Sanitat.  
  
No es pot renunciar a les destinacions adjudicades, llevat que la renúncia estiga motivada per l'obtenció d'una plaça per la resolució d'un procediment de mobilitat voluntària convocat per una altra administració pública.  
Com que es tracta d'un procediment d'adjudicació per resultes, els concursants que obtinguen plaça han de cessar en la seua plaça bàsica el dia 29 d'abril de 2014. Per tant, els terminis de presa de possessió comencen el 30 d'abril de 2014.  
Els concursants han de prendre possessió de la plaça nova dins dels tres dies següents al del cessament, si la plaça és de la mateixa localitat que la que exercixen; en el termini de cinc dies, si és de distinta localitat i del mateix departament de salut o d'un departament limítrof; en el termini de deu dies, si pertany a una localitat diferent i un departament no limítrof, o en el termini d'un mes, si pertany a un altre servici de salut.  
El termini de presa de possessió s'inicia quan acaba el permís o llicència que, si és el cas, haja sigut concedit a la persona interessada, llevat que per causes justificades s'acorde suspendre'l.  
En el cas que l'adjudicació de la plaça comporte el reingrés al servici actiu de personal excedent, el termini de presa de possessió és d'un mes comptador a partir del 30 d'abril de 2014.  
Excepte en el cas del paràgraf anterior, el termini de presa de possessió i, si és el cas, la pròrroga, té la consideració de servici actiu, es perceben els havers corresponents amb càrrec a la plaça de destinació.  
  
S'entén que sol·licita l'excedència voluntària per interés particular com a personal estatutari, i és declarada en esta situació, la persona que no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les pròrrogues que legalment o reglamentàriament pertoquen. No obstant això, si hi ha causes prou justificades, apreciades així en un procediment que incloga l'audiència de la persona interessada, pot deixar-se sense efecte esta situació. En este cas, la persona interessada ha d'incorporar-se a la destinació nova tan prompte com desapareguen les causes que en el seu moment ho impedisquen.  
Esta resolució la poden impugnar les persones interessades per mitjà de la interposició d'un recurs contenciós administratiu davant del jutjat contenciós administratiu de la ciutat de València, en el termini de dos mesos comptador a partir de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament poden interposar-hi un recurs de reposició, en el termini d'un mes, de conformitat amb els articles 116 i 117 de la Llei 30/1992.  
Tot això no impedix que s'utilitze qualsevol altre recurs que hom estime convenient per al seu dret.  
  
València, 8 d'abril de 2014.- El director general de Recursos Humans de la Sanitat: Javier Lázaro Lorente.